	PATVIRTINTA 
Jonavos rajono savivaldybės administracijos direktoriaus   2019 m. spalio  15  d.
[bookmark: _GoBack]įsakymu Nr. 13B-1318
	


TURTO IR APLINKOS APSAUGOS SKYRIAUS 
EKOLOGO 
PAREIGYBĖS APRAŠYMAS



I SKYRIUS
PAREIGYBĖ


1. Turto ir aplinkos apsaugos skyriaus ekologas (toliau – darbuotojas) yra specialistų grupės pareigybė.
2. Pareigybės lygis – A2.


II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI


3. Darbuotojas, einantis šias pareigas, turi atitikti šiuos specialius reikalavimus:
3.1.  turėti aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
3.2.  būti susipažinusiam su Lietuvos Respublikos teisės aktais, reglamentuojančiais aplinkos apsaugą ir monitoringą, vandens tiekimą ir nuotekų tvarkymą, komunalinių atliekų tvarkymą, viešųjų paslaugų kainodarą, vietos savivaldą, viešąjį administravimą, viešuosius pirkimus, valstybės pagalbą, korupcijos prevenciją, strateginį valdymą, teisėkūrą, dokumentų rengimą ir valdymą;
3.3. gebėti:
3.3.1. dirbti „MS Office“ programų paketu;
3.3.2. valdyti, kaupti, sisteminti, apibendrinti informaciją;
3.3.3. savarankiškai planuoti, organizuoti savo veiklą;
3.3.4. sklandžiai dėstyti mintis raštu ir žodžiu;


III SKYRIUS 
ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis darbuotojas atlieka šias funkcijas: 
4.1. rengia teisės aktų projektus, susijusius su aplinkos apsauga ir aplinkos monitoringu, geriamojo vandens tiekimo ir nuotekų tvarkymo veiklos priežiūra, komunalinių atliekų tvarkymo priežiūra; 
4.2. bendradarbiauja su valstybės ir savivaldybės įstaigų, įmonių bei organizacijų atsakingais asmenimis teikia projektus ir pasiūlymus savo veiklos klausimais; 
4.3. organizuoja Lietuvos Respublikos įstatymų, kitų aplinkos apsaugos teisės aktų įgyvendinimą, siekiant įgyvendinti valstybinius reikalavimus ir uždavinius; 
4.4. kaupia ir apibendrina aplinkos monitoringo duomenis, skelbia juos savivaldybės interneto svetainėje, teikia informaciją apie aplinkos būklę rajone;
4.5. teikia siūlymus Aplinkos apsaugos rėmimo specialiajai programai parengti;
4.6. pagal kompetenciją nagrinėja ir teikia išvadas bei pasiūlymus dėl aplinkos apsaugos priemonių planavimo ir finansavimo, įgyvendinant savivaldybės strateginius tikslus;
4.7. koordinuoja plėtrą vandentvarkos sektoriuje, teikia siūlymus dėl geriamojo vandens tiekimo ir nuotekų tvarkymo;
4.8. renka duomenis apie komunalinių atliekų tvarkymą savivaldybėje, teikia siūlymus dėl komunalinių atliekų tvarkymo;
4.9. pildo skyriaus darbo laiko apskaitos žiniaraštį ir jį pateikia savivaldybės administracijos centralizuotai buhalterijai;
4.10. analizuoja su funkcijų vykdymu susijusias kitų savivaldybių praktikas, teikia siūlymus dėl vykdomų funkcijų atitikties valstybės ir savivaldybės strateginiams planams; 
4.11. dalyvauja komisijų ir darbo grupių, į kurias yra deleguotas veikloje, teikia apibendrintą informaciją apie komisijų ir darbo grupių veiklą tiesioginiam vadovui;
[bookmark: _Hlk21866747]4.12. kaupia ir sistemina su vykdomomis funkcijomis susijusią informaciją, teikia su veiklos sritimis susijusias konsultacijas, atsako į su veiklos sritimis susijusius klausimus, reaguoja į su veiklos sritimis susijusias aktualijas, teisės aktų nustatyta tvarka, užtikrina su veiklos sritimis susijusių informacinių sistemų duomenų atnaujinimą, rengia aktualios informacijos viešinimo pranešimus;
4.13. vykdo kitas su veiklos sritimis susijusias tiesioginio vadovo pavestas užduotis.




Susipažinau:

__________________________________           ___________        _________________________
    (pareigos)                                                (parašas)                       (vardas, pavardė)

                  (data)





